kardosdrur/scandi-wiki huggingface dataset:
CA Osasuna

CA Osasuna er en spansk fodboldklub fra Pamplona i Navarra, der spiller i La Liga. Klubbens navn er baskisk og betyder helbred.

Historie 
Klubben blev grundlagt i 1920 og debuterede i La Liga i sæsonen 1934-35. Siden har klubben ofte været i den bedste række, og den rykkede senest op i 2000.

I 2005 nåede klubben finalen i Copa del Rey, der dog blev tabt til Betis Sevilla. Klubben havde sin bedste sæson i 2005-06, hvor det blev til en tangering af den hidtil bedste placering i ligaen (en 4. plads fra 1990-1991).

I 2006-07 blev det således til kvalifikationskampe for at komme i Champions League. Her tabte klubben dog til Hamburger SV på reglen om flest scorede udebanemål. Derfor kom klubben med i UEFA Cuppen i stedet, hvor den nåede helt til semifinalen. I semifinalen blev de dog slået af et andet spansk hold, nemlig Sevilla FC.

Titler 
La Liga: 
 Bedste placering: 4. plads (1990/1991 og 2005/2006)

Copa del Rey:
 Sølv (1): 2004/2005

Kendte spillere 
  Savo Milošević 
  Andoni Goikoetxea
  Javad Nekounam
  Masoud Shojaei

Eksterne henvisninger 

 Osasunas officielle hjemmeside

 
Etableret i 1920
Fanejede fodboldklubber
Scatman John

Scatman John, eller Jonathan Paul "John" Larkin (13. marts 1942 i El Monte, Californien – 3. december 1999 i Los Angeles, Californien), var en amerikansk musiker.

Scatman John hittede i 1994 med Scatman (Ski Ba Bop Ba Dop Bop) gennem Iceberg Records og året efter med Scatman's World. Hans stil var en unik blanding af især scat (deraf hans navn), jazz, og techno. Han døde af lungekræft i 1999. Han solgte over 2,5 millioner plader verden over.

I 1994 lå hans single Scatman (Ski Ba Bop Ba Dop Bop) #1 på de danske hitlister.

Diskografi

Album 
 John Larkin (1986) (amatøralbum, der ikke blev udgivet)
 Scatman's World (1995)
 Everybody Jam! (1996)
 Take Your Time (1999)
 Listen to the Scatman (2001) (posthumt)

Omsamlingalbum 
 The Best of Scatman John (2002)

Singler 
 Scatman (Ski Ba Bop Ba Dop Bop) (1994)
 Scatman's World (1995)
 Song of Scatland (1995)
 Only You (1995)
 Scat Paradis (1995)
 Su Su Su Super (1996)
 Pripri Scat (1996)
 Everybody Jam! (1996)
 Let It Go (1997)
 Scatmambo (1998)
 The Chickadee Song (1999)
 Take Your Time (1999)
 I Love Samba (1999)
 Ichi, Ni, San... Go! (1999)

Eksterne links 
 

Musikere fra USA
Scat

Scat er inden for musikken en måde at synge på, hvor sangeren improviserer en melodi, som ved instrumentalsoloer. Teksten improviseres også og består som regel af vrøvlestavelser som f.eks. Bee, Ba, Boo, og Bæ. Scat er meget brugt i f.eks. jazz.

Den ældst kendte scat sang er Gene Greenes King Of The Bungaloos fra 1911, men det menes, at han havde ideen fra en pianist ved navn Ben Harney. Senere er også Louis Armstrong blevet krediteret for at have opfundet scat, men det kan altså spores længere tilbage.

Kendte scat-sangere 
 Richard Boone
 Gene Greene
 Cliff Edwards
 Louis Armstrong
 Bing Crosby
 Dizzy Gillespie
 Ella Fitzgerald
 Sammy Davies Jr.
 Freddie Mercury
 Scatman John
 Chaka Khan
 Bobby McFerrin
 Al Jarreau
 Sivuca

Musik
Jazz
Eat Me, Drink Me

Eat Me, Drink Me er titlen på Marilyn Mansons syvende studioalbum, som blev udgivet 5. juni 2007 på verdensplan. Pladen blev indspillet fra oktober 2006 til februar 2007 i et hjemmestudie i Hollywood, Californien, som sanger og sangskriver Marilyn Manson og guitarist Tim Skold havde lejet til anledningen. Pladen, som får en blandet modtagelse, både på hitlisterne og af pressen, er produceret af Skold og Manson – og mixet af Sean Beavan. Projektet var udelukkende et samarbejde mellem Tim Skold og Marilyn Manson selv, som sidstenævnte afslørede ved et pressekonference i april 2007, kort før dens udgivelse. I begyndelsesstadiet besad de omkring 20 sange, alle skrevet af Sköld, to af disse kom ikke på albummet, hertil tilførte Manson tekst og vokal. Manson har udtalt at det var problematisk at klippe kompositionerne til, men følte sig dog nødsaget for at undgå at helheden ville blive "diluted" (dvs. udvandet). Albummet bliver udgivet samme dato i juni 2007 i to eksemplarer: en standard og en såkaldt collector's edition.

Spor 
 "If I Was Your Vampire" – 5:56
 "Putting Holes In Happiness" – 4:31
 "The Red Carpet Grave" – 4:05
 "They Said That Hell's Not Hot" – 4:17
 "Just A Car Crash Away" – 4:55
 "Heart-Shaped Glasses (When the Heart Guides the Hand)" – 5:05
 "Evidence" – 5:19 
 "Are You The Rabbit?" – 4:14
 "Mutilation Is The Most Sincere Form Of Flattery" – 3:52 
 "You And Me And The Devil Makes 3" – 4:24 
 "Eat Me, Drink Me" – 5:40

Bonusnumre:
 "Heart-Shaped Glasses (When the Heart Guides the Hand)" (Inhuman Remix af Jade E Puget) (International Bonus Track) – 4:07
 "Heart-Shaped Glasses (When the Heart Guides the Hand)" (Space Cowboy Remix) (Australia & UK Bonus Track) – 5:22
 "Putting Holes in Happiness" (Akustisk Version) (Japan Bonus Track) – 4:10

Album fra 2007
Marilyn Manson-album
Heart-Shaped Glasses (When the Heart Guides the Hand)

Heart-Shaped Glasses (When the Heart Guides the Hand) et titlen på en Marilyn Manson komposition og single, som blev udgivet 17. april 2007. Nummeret blev også udgivet som en del af albummet EAT ME, DRINK ME, som kom på gaden d. 5. juni 2007.

Track liste 
CD single
"Heart-Shaped Glasses (When the Heart Guides the Hand)" — 5:06
"Putting Holes in Happiness" (Acoustic Version) — 4:10
"Heart-Shaped Glasses (When the Heart Guides the Hand)" (Penetrate the Canvas Remix) — 4:48
"Heart-Shaped Glasses (When the Heart Guides the Hand)" (Video)

UK CD single
"Heart-Shaped Glasses (When the Heart Guides the Hand)" — 5:08
"Putting Holes in Happiness" (Acoustic Version) — 4:10

UK 7" vinyl and Enhanced CD single
"Heart-Shaped Glasses (When the Heart Guides the Hand)" — 5:08
"Heart-Shaped Glasses (When the Heart Guides the Hand)" (Penetrate the Canvas Remix) — 4:48
The Enhanced CD uses the DigitalInsert service through http://www.marilynmansonvault.com/  to provide extra content, which includes a screensaver, a ringtone of the single, the edited music video and MP3s of "The Dope Show" and ""Disposable Teens".

Promo single
"Heart-Shaped Glasses (When the Heart Guides the Hand)" (Radio Edit) — 3:32
"Heart-Shaped Glasses (When the Heart Guides the Hand)" (Album Version) — 5:06

Hot Topic Exclusive CD single
"Heart-Shaped Glasses (When the Heart Guides the Hand)" — 5:06
"You And Me And The Devil Makes 3" — 4:24

Sange fra 2007
Ole Mørk

Ole Mørk (også stavet Ole Mørch) (født 28. maj 1948) er en tidligere dansk fodboldspiller og nuværende fodboldtræner med højeste certificerede uddannelse i DBU (UEFA Pro License – DBU P-Licens).

I dag er han talentchef i BK Frem.

Ole Mørk var oprindelig uddannet som matrikeltekniker og arbejdede i mere end 25 år i Matrikeldirektoratet; senest i edb-afdelingen (3. kontor) i Kort- & Matrikelstyrelsen.

Han har været tilknyttet som kommentator på flere tv-stationer og havde senest (i perioden fra januar 2007 til og med juni 2007) sin egen klumme/weblog, kaldet Mørks Meninger, på Politiken, hvor han kommenterede på fodboldrelatede begivenheder. Han er i dag også foredragsholder og personlig coach for danske virksomheder – ledere, medarbejdere – efter at have suppleret træneruddannelsen med en uddannelse i coaching.

Spiller og trænerkarriere 
Igennem hele sin spillerkarriere som angriber spillede Ole Mørk udelukkende for Boldklubben Frem, hvilket samlet blev til næsten 350 kampe og mere end 100 mål. Som træner har han bl.a. trænet hold såsom Boldklubben Frem, Herfølge Boldklub og AB i Superligaen. Han blev kåret til Årets Træner i 1990 og modtog Årets Positivpris i 1991. I 1999 vandt han pokalturneringen med AB efter en 2-1 sejr over AaB i Parken. Han var senest cheftræner for divisionsklubben B.93, men er på nuværende tidspunkt uden et trænerjob (pr. 1. august 2007).

Kritik 
Ved flere lejligheder har Mørk været upopulær blandt sine træner-kolleger. Første gang efter Frems konkurs i 1993, hvor Michael Schäfer og Peter Bonde, der var trænere for Lyngby BK, beskyldte Mørk, der netop havde overtaget sædet i Herfølge Boldklub fra den fyrede John "Tune" Kristiansen, for at have forsøgt at overtage trænersædet i Lyngby Boldklub, der på det pågældende tidspunkt var i en spillemæssig krise. Samme beskyldninger kom Johnny Petersen med i 2001, da han var blevet fyret i Boldklubben Frem og erstattet med Ole Mørk. I begge tilfælde afviste Ole Mørk beskyldningerne.

Referencer

Eksterne henvisninger 
 
 Ole Mørk's tidligere klumme i Politiken 

Fodboldspillere fra Danmark
Fodboldtrænere fra Danmark
Personer fra København
Fodboldtrænere for Akademisk Boldklub
Selandien

Selandien-alderen er tidsrummet fra 61,7 til 58,7 millioner år siden og er mellemste etage i serien Paleocæn. Navnet der refererer til Sjælland er indført af Alfred Rosenkrantz i 1924.

I Danmark er Lellinge Grønsand og Kertemindemergel aflejringer af Selandien alder.

Kænozoikum
Kunsten å fortelle

Kunsten å fortelle er det tredje album af den norske hiphop-gruppe Klovner i Kamp. Albummet blev udgivet i 26. september 2003. Dette er ét af de eneste norske hiphop-albums, der er udgivet i Danmark.

Spor 
«Levende legender»
«Det det handler om»
«Helvete heller»
«5 år»
«Den dagen gud døde»
«Konger i kamp»
«Cry baby»
«Oslo»
«Sånn ruller vi»
«Den eneste»
«Fritt vilt»
«Torner og roser»
«To fulde mænd»

Album fra 2003
Lenvik

Lenvik kommune (samisk: Leaŋgáviika gielda) er  en tidligere kommune der ligger på øen Senja i Troms og Finnmark fylke i Norge.  Ved kommunereformen i Norge 2020 blev den  sammen med de andre kommuner på Senja, Berg, Torsken og  Tranøy  samlet til kommunen Senja.
Den grænser i nord til Norskehavet og fjorden Malangen – på den anden side af Malangen ligger kommunenerne Tromsø og Balsfjord i hhv. nord og nordøst. I sydøst grænser Lenvik til Målselv, i syd til Sørreisa, og i vest til Tranøy og Berg. Ca. 60% af kommunens areal ligger på Senja, mens resten ligger på fastlandet.

Administrationscentret ligger i byen Finnsnes; nord for denne ligger det 1.003 m. høje bjerg Kistefjellet.

Tusenårssted 
Kommunens tusenårssted er Finnsnesvannet og Arvid Hanssens plads. Arvid Hanssens plads er et lille torv foran kulturhuset.

Delområder 
Lenvik kommune er delt ind i følgende 6 delområder (indbyggertal 2007):
 På fastlandet:
 Rossfjordområdet (985)
 Bjorelvnesområdet (448)
 Finnsnesområdet (5246)
 På Senja:
 Silsandområdet (2583)
 Gibostadområdet (906)
 Stønnesbotn/Øyfjordområdet (832)

Eksterne henvisninger 

 Kultur i Lenvik på kortfra Kulturnett.no 
 Lenvik Museum

Tidligere kommuner i Norge
Kommuner i Troms
Senja
 
Troms og Finnmarks geografi
Hyperplasi

Hyperplasi (af gr: hyper, større/flere og plasía, forme/danne) er et lægeligt begreb, der betegner abnorm vækst af celler, væv eller organer, pga. øget celletal. Årsagen kan være mekanisk slid, sygdom, forgiftning eller alder.

Histologi 
Ved hyperplasi stiger antallet af celler, mens cellestørrelsen normalt bevares. Hård eller fortykket hud er et resultat af at hudcellerne deler sig hurtigere, hvorved huden kommer til at bestå af flere cellelag. I endometriet i livmoderen kombineres hyperplasi og hypertrofi i proliferationsfasen af menstruationscyklusen.

Hyperplasi skal hverken forveksles med dysplasi: celleforandringer, der evt. kan blive til cancer
eller neoplasi: decideret nyvækst/tumor, der kan være malign (cancer) eller benign.

Se også 
 Atrofi
 Dysplasi
 Hypertrofi
 Neoplasi

Histologi
Jules Ferry

Jules François Camille Ferry (født 5. april 1832, død 17. marts 1893) var en fransk politiker og blev i 1869 valgt som borgmester i Paris.

Han var undervisningsminister i flere perioder, afskaffede i 1882 religionsundervisningen i de offentlige skoler og fratog statsstøtten til de private skoler, der fortsat underviste i religion. Han gik således ind for adskillelsen af kirke og stat.

Ferry anses som en af det nye Frankrigs grundlæggere og som hovedmanden bag Frankrigs kolonipolitik i Afrika efter 1870. Hans hovedmål var at genopbygge landets stormagtsstilling.

Eksterne henvisninger 

 Jules Ferry på Biographybase.com 

Frankrigs premierministre
Udenrigsministre fra Frankrig
Konkordat

Et konkordat (latin concordare, «komme overens») er en overensstemmelse mellem en stat og den romersk-katolske kirke der vedrører forskellige spørgsmål af fælles interesse. Konkordatet kan ikke opsiges ensidigt.

Romerskkatolske kirke
WWE Draft

WWE Draft lottery er en begivenhed inden for World Wrestling Entertainment, hvor hver brand, RAW, Smackdown og nu ECW bytter wrestlere. Dette benyttes ofte for at få ny konkurrence på de forskellige brands. Det første draft lottery fandt sted i 2004.
I denne draft, fik hver general manager 6 picks, dvs han måtte vælge seks wrestlere fra det andet brand.

Marts 2004 (Draft Lottery) 

Triple H blev lige bagefter byttet tilbage til RAW af SmackDown! General Manager Kurt Angle i bytte for Booker T og The Dudley Boyz.

Paul Heyman sagde op lige efter at være draftet til RAW.

Juni 2005 (Draft Lottery) 
En ny draft blev announced i 2005. I stedet for at finde sted over én aften, ville draften finde sted over RAW and SmackDown! fra 6. Juni til 30. Juni

Som resultat af draften, blev WWE Championship bæltet flytte til RAW med John Cena, mens World Heavyweight Championship bæltet kom til Smackdown med Batista.

En ny draft blev annonceret Mandag den 11.Juni 2007, i et kæmpe 3 timers show.
Resultaterne fra 2007 Draft lottery blev:

Juni 2007 (Draft Lottery) 
Den 28. Maj 2007 på RAW, annoncerede Shane McMahon at der ville komme endnu et Draft Lottery den 11. June 2007 i et specielt 3-timers RAW show. For første gang i WWE historien, ville Draft Lotteriet omhandle alle tre brands. Superstars fra alle tre brands deltog i en serie af inter-promotionel kampe. Vinderen af hver kamp, fik et draft pick til deres brand.

Supplemental Draft 
En supplemental draft tog sted på WWE.com den 17. Juni 2007, og varede fire timer. Et draft pick blev annonceret med tyve minutters mellemrum.

Noter og referencer 

Wrestling
Fallen Sword

Fallen Sword er et engelsk, tekstbaseret MMORPG. Spillet går ud på at kæmpe mod monstre for at blive den stærkeste, man kan chatte med andre spillere.

Spillet er et online spil det er gratis at spille (nogle fordele kan blive købt for rigtige penge) spillet bliver tit opdateret med større områder, nye ting, udstyr og meget andet.
Der er over 1.000.000 registrerede spillere.

Eksterne henvisninger 
 Fallen Sword's hjemmeside

Referencer 

MMORPG
Internetspil
Meter over havets overflade

Begrebet meter over havets overflade (forkortet moh eller m.o.h.) refererer til den højde (på jorden) eller altitude (i luften) ethvert objekt har til havets gennemsnitlige overflade. Moh kan være negativ, da noget jord er under havets overflade - fx det døde hav (kyster pt -430,5 moh), death valley (laveste punkt er -86 moh), Lammefjorden (-7,5 moh) og ca. 50% af Holland er under +1 moh.

Den engelske term AMSL (above mean sea level) bliver brugt flittigt til radiokommunikation, både til broadcasting og andre telekommunikationsformer, af ingeniører for at afgøre hvor stort et område, en station vil dække.

Begrebet bliver også brugt i luftfart, hvor alle højder bliver registreret og rapporteret i forhold til højden over havets overflade. Luftfarten benytter dog enheden fod i stedet for meter. Desuden er begrebet vigtigt i atmosfæriske videnskaber.

Når der refereres til geografiske ting, såsom bjerge på topografiske kort, vises forskellene i højde af konturlinjer. Højden på et bjerg noteres ved det højeste punkt, eller tinden, og bliver typisk illustreret som en lille cirkel med højden over havets overflade i enten meter eller fod – eller begge.

Højden over havets overflade er også vigtigt for ingeniører i områder højt over havet, fordi noget udstyr ikke er designet med nok luftflow til at kunne køle udstyret ned i den tynde luft. Dette kan fx forårsage overophedning, skader og fejl ved de elektroniske dele i en radiosender.

I Danmark anvendes "Dansk Vertikal Reference 1990" som højdereference.

Se også 
 Havdybde
 Batymetri

Referencer 

Topografi
Half-Life: Opposing Force

Half-Life: Opposing Force er en udvidelsespakke til computerspillet Half-Life, som er udviklet af Gearbox Software og udgivet af Valve Software den 31. oktober 1999.

I spillet skifter synsvinklen over til soldaten Adrian Shephard der er en del af det hold der bliver sendt til Black Mesa Research Facility for at rydde op efter det fejlslagne eksperiment der fandt sted i starten af Half-Life. Adrian bliver efterladt, da hans enhed trækker sig ud af Black Mesa, og han er nu nødt til at holde sig i live, imens han søger efter en udvej.

Referencer

Eksterne henvisninger 
 

Computerspil fra 1999
First-person shooter
Opposing Force
Windows-spil
Linux-spil
Macintosh-spil
Terkel Kleve

Terkel Kleve (1743 – 5. december 1797 i Birkerød) var kobberstikker og søn af magister Ole Kleve.

Terkel Kleves fader var residerende kapellan ved Vor Frue Kirke. Da magister Ole Kleve i 1749 afskedigedes fra sit embede i Århus, tog farbroderen sig af Kleve og hans 4 søskende. Kleve blev sat ind i artilleriet, hvor han tjente som underfyrværker, da Christian 7. blev gjort opmærksom på ham og gav ham mundtligt tilsagn om befordring. 1769 forfremmedes da også Kleve til undersekondløjtnant i artilleriet, blev 1770 virkelig sekondløjtnant og 1774 premierløjtnant. Han havde imidlertid med iver kastet sig over kobberstikkeriet, særlig den franske crayon-manér, og efter denne selv lært sig en såkaldt «akademisk Tegnemanér», som han mente havde en fremtid for sig. Dette blev dog ikke tilfældet; Kleves stik i hans akademiske manér lignede finere udførte kul- eller kridttegninger, de indbragte ham vel Landhusholdningsselskabets mindre guldmedalje (1777) og skaffede hans navn plads i Ove Mallings Store og gode Handlinger..., men som egentlig kobberstikkerkunst blev de næppe taget alvorlig her, hvor vi havde Preisler og Clemens. For at Kleve helt kunne hellige sig til "Gravuren", meddelte kongen ham imidlertid 1779 afsked af militærtjenesten og gav ham en lille årlig gage og titel af professor. Kleves ønske om at blive medlem af Kunstakademiet kunne dette ikke tages til følge. Hans arbejder i kridtmaneren var ikke få; nævnes kan hans velynderske enkedronning Juliane Maries og skuespillerinden Caroline Walters portrætter, begge efter Høyer. På sine gamle dage lagde han sin manér på hylden og stak for Speciesbanken. Kleve havde 17. juni 1779 ægtet Else Johanne Frimodt, datter af justitsråd og auktionsdirektør Joh. Frimodt og Elisabeth Margrete født Drewsen (d. 1801), hun døde barnløs 23. april 1796. Kleve selv døde i Birkerød 5. december 1797 (begravet på Søllerød Kirkegård).

Kilder 
 Denne artikel bygger hovedsaglig på F. J. Meiers Biografi i 1. udgave af Dansk biografisk leksikon, Udgivet af C. F. Bricka, 13. bind 9, side 221, Gyldendal, 1887-1905

 

Kobberstikkere fra Danmark
Artilleriofficerer fra Danmark
Danskere i 1700-tallet
Personer i Dansk Biografisk Leksikon
Titulære professorer fra Danmark
Pietro Tenerani

Pietro Tenerani (11. november 1789 i Torano nær Carrara i Italien – 14. december 1869 i Rom) var en italiensk skulptør.

Eksterne henvisninger 

 

Billedhuggere fra Italien
Can You Forgive Her

Can You Forgive Her? var 1.-singlen optaget til albummet Very fra 1993 af Pet Shop Boys.

Den gik direkte ind som nr. 1 på den amerikanske "hot dance billboard chart". Den opnåede en 7. plads på den engelske singleliste.

Sange fra Storbritannien
Singler fra 1993
DSB's havarigruppe

DSB's Havarigruppe blev etableret 1. november 1971 og forestod til nedlæggelsen 31. juli 1996 undersøgelsen af alle alvorlige uheld og hændelser på DSB's område.

Gruppen bestod af interne, uafhængige eksperter; to medlemmer fra hvert af områderne sporteknik, sikringsteknik, materielteknik og trafiksikkerhed. Gruppens opgave var at undersøge uheldene for DSB's generaldirektør, og derfor rapporterede gruppen reelt alene til denne.

Havarigruppens undersøgelsesrapporter blev fremstillet i et meget lille oplag, alene til brug for generaldirektøren, og rapporterne er for hovedpartens vedkommende aldrig blevet offentliggjort. I de sidste år af havarigruppens eksistens blev rapporterne udformet således, at de kunne offentliggøres (i hovedsagen ved at implicerede personer blev holdt anonyme).

DSB's havarigruppe, der blev etableret på baggrund af lyntogsulykken i 1967, undersøgte som det første uheld sammenstyrtningen af broen ved Kværkeby 22. december 1971 og sluttede efter over 70 undersøgelser med kollisionen på Grønnehave station 15. juli 1996 (der ligesom en enkelt anden undersøgelse – kollisionen 7. oktober 1994 på Ålsgårde station på HHGB – blev foretaget for Tilsynet med Privatbanerne).

Havarigruppen blev nedlagt i 1996, da undersøgelsesmyndigheden overgik til Jernbanetilsynet, men DSB (fra 1. januar 1997 DSB og Banestyrelsen) videreførte i 1997 en fælles intern undersøgelsesgruppe, der ud over at undersøge et par hændelser, som Jernbanetilsynet ikke undersøgte, ikke fik betydning for undersøgelsen af jernbaneulykker i Danmark. Ved DSB var undersøgelse af ulykker og hændelser derefter forankret i sikkerhedsafdelingen, og først noget senere oprettedes en selvstændig intern undersøgelsesafdeling med henblik på undersøgelse af alle uheld og sikkerhedsmæssige hændelser, hvor DSB er involveret.

Referencer 

Jernbanesikkerhed
Jernbanetilsynet

Jernbanetilsynet blev oprettet ved Lov om jernbanesikkerhed 1996 pr. 1. august 1996 som statens jernbanesikkerhedsmyndighed og nedlagt ved deling til Havarikommissionen og Trafikstyrelsen pr. 30. juni 2004 ved Lov om Jernbane.

Direktør var i hele perioden Flemming Lund, der kom fra jobbet som sikkerhedschef ved DSB.

Jernbanetilsynets ansvarsområde omfattede alle virksomheder, der udførte jernbanetrafik (jernbaneoperatører) samt alle virksomheder der anlagde, vedligeholdt og drev jernbaneinfrastruktur (jernbaneinfrastrukturforvaltere).

Jernbanetilsynet havde fire hovedopgaver:

 at udstede regler
 at foretage godkendelser
 at føre tilsyn
 at undersøge jernbaneulykker og –hændelser

Jernbanesikkerhed
Danske tilsynsmyndigheder